2011. gada Noteikumi Nr.

Rīgā (prot. Nr. .§)

**Grozījumi Ministru kabineta 2010. gada 16. marta noteikumos Nr. 262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”**

Izdoti saskaņā ar [Elektroenerģijas tirgus likuma](http://www.likumi.lv/doc.php?id=108834)
29. panta otro, ceturto un piekto daļu
un 29.1 panta otro un piekto daļu

1. Izdarīt Ministru kabineta 2010. gada 16. marta noteikumos Nr. 262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” (Latvijas Vēstnesis, 2010, 52./53.nr.; 2011, 77.nr.) šādus grozījumus:

1.1. Izteikt norādi, uz kāda likuma pamata noteikumi izdoti, šādā redakcijā:

„Izdoti saskaņā ar [Elektroenerģijas tirgus likuma](http://www.likumi.lv/doc.php?id=108834) 29. panta otro un ceturto daļu un 29.1 panta otro daļu”.

1.2. Svītrot noteikumu 1.8. apakšpunktu, 1.10. apakšpunktu un VII nodaļu.

1.3.  Aizstāt noteikumu 12.2.apakšpunktā un 75.2.apakšpunktā vārdus „ražošanas licences” ar vārdiem „ražotāja reģistrācijas””.

1.4. Papildināt noteikumu 37.2. apakšpunktu aiz vārda „elektrostacijām” ar skaitli un vārdu „10 gadus”.

1.5. Papildināt noteikumu 53. punktu aiz vārda „elektrostaciju” ar vārdiem „pieslēdz licencēta sistēmas operatora tīklam un”.

1.6. Izteikt noteikumu 57. punkta pirmo teikumu šādā redakcijā: „Laikā, kad elektrostacijā elektroenerģiju ražo mazāk, nekā patērē savām vajadzībām, vai neražo, tā pērk elektroenerģiju no publiskā tirgotāja atbilstoši elektroenerģijas tirdzniecību reglamentējošo normatīvo aktu nosacījumiem.”.

1.7. Aizstāt noteikumu 2.pielikuma 2.2.apakšpunktā un 9.pielikumā tabulas „I. Vispārēja informācija par elektrostaciju” otrajā rindā vārdu „licences” ar vārdu „reģistrācijas”.

1.8. Aizstāt noteikumu 9. pielikuma I sadaļas vārdu „Licences” ar vārdiem „Reģistrācijas”.

1.9. Svītrot noteikumu 9. pielikuma II sadaļā teikumu „Ir/nav nepieciešams saņemt izcelsmes apliecinājumu elektroenerģijai, kas elektrostacijā ražota, izmantojot atjaunojamos energoresursus (atbilstošajā ailītē atzīmēt X)” un attiecīgās „ir” un „nav” ailītes.

2. Šo noteikumu 1.3. apakšpunkts, 1.7. apakšpunkts un 1.8. apakšpunkts stājas spēkā 2012. gada 1. janvārī.

Ministru prezidents V. Dombrovskis

Ekonomikas ministrs D. Pavļuts

Iesniedzējs:

ekonomikas ministrs D. Pavļuts

Vīza:

valsts sekretārs J. Pūce

16.11.2011. 16:01

B.Neimane

Tālr. 67013214

Baiba.Neimane@em.gov.lv